L 58/1474
LV
Eiropas Savienības Oficiālais Vēstnesis
23.2.2023.
KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 23
(turpinājums)
PP 07 23 02
(turpinājums) — labāka darba ņēmēju veselība un viņu stresa mazināšana; — ilgākas karjeras sekmēšana; — jaunu darba vietu radīšana; — darbinieku vecuma struktūras uzlabošana uzņēmumā; — kvalificēto organizāciju īstenošana un visu darba ņēmēju atbildības palielināšana (ņemot vērā, ka arī vadītāji principā strādās mazāk, kas dod iespēju visiem darba ņēmējiem palielināt savus pienākumus); — mūžizglītības pieejamības uzlabošana (jo īpaši MVU); — visdārgāko iekārtu izmantošanas palielināšana, kā arī darba laika amplitūdas palielināšana klientiem...
Kāds ir šīs pieredzes rezultāts?
Kādi bija uzņēmumu panākumi?
Kādas bija to neveiksmes?
Šā izmēģinājuma projekta mērķis ir pēc iespējas pilnīgāk un pragmatiski novērtēt eksperimentus attiecībā uz darba laika organizēšanu.
Ar šo analīzi iepazīstinās sociālo un politisko lēmumu pieņēmējus.
Analīze būs pieejama arī izglītojošos materiālos (infografikās, videomateriālos u. c.), lai informētu plašu sabiedrību par labu praksi, kas tiek īstenota inovatīvos uzņēmumos dažādās dalībvalstīs.
Konkrētāk, šo izmēģinājuma projektu veidos sanāksmju organizēšana ar dažādām ieinteresētajām personām, uz kurām attiecas darba laika politikas īstenošana, piemēram, darba devējiem, lēmumu pieņēmējiem, akadēmisko aprindu pārstāvjiem, arodbiedrībām u. c., lai dokumentētu šīs politikas ietekmi uz dažādām sabiedrības daļām.
Šīs sanāksmes tiks dokumentētas un darītas zināmas pēc iespējas lielākam cilvēku skaitam, jo īpaši izmantojot seminārus, tīmekļseminārus, videomateriālus un ziņojumus.
Šā izmēģinājuma projekta ietekmi novērtēs pēc auditorijas, kas apkopota šajos dažādajos sagatavotajos izglītojošajos materiālos.
Darba laika organizēšanas temats dažkārt var radīt sociālu spriedzi dažās valstīs.
Ļoti pozitīvu ieguldījumu Eiropas sociālajā dialogā var sniegt dokumentēšanas darbs, kas darba devējiem, darba ņēmējiem un citām ieinteresētajām personām dod iespēju paust viedokli, pamatojoties uz veiksmīgu konkrētu pieredzi daudzās nozarēs (MVU un lielie uzņēmumi, publiskie un privātie uzņēmumi, sociālā ekonomika u. c.).
Šis izmēģinājuma projekts sastāvēs no diviem galvenajiem posmiem:
1. pirmās sanāksmes vairākās valstīs (vismaz Vācijā, Zviedrijā, Francijā, Spānijā, Beļģijā, Portugālē, Nīderlandē un Čehijas Republikā u. c.) un semināri dažādās Eiropas pilsētās, kuri tiks organizēti 2023. gadā;
2. pirmie rakstiskie dokumenti, infografikas un videomateriāli tiks publiskoti 2024. gadā.